open-index/open-wikipedia-markdown huggingface dataset:
Στιβ Ντίλον

Ο **Στιβ Ντίλον** (αγγλικά: *Steve Dillon*) (22 Μαρτίου 1962, Λονδίνο - ΗΠΑ, 22 Οκτωβρίου 2016, Νέα Υόρκη) ήταν διακεκριμένος Βρετανός καλλιτέχνης (αναδείχθηκε κορυφαίος το 1998 και το 2002), εκδότης, τηλεοπτικός παραγωγός, σεναριογράφος και δημιουργός κόμικς. Από τις πλέον γνωστές δημιουργίες του (για τις οποίες πάντοτε έδινε προτεραιότητα στο περιεχόμενο και το μήνυμα που εκπέμπουν) αποτελούν τα έργα *Preacher* (1995), *Hellblazer* (1992) και *Punisher* (βραβείο Eisner, 1999). Απεβίωσε πρόωρα, στην ηλικία των 54 ετών, από περιτονίτιδα.

## Τα πρώτα χρόνια
Ο Ντίλον ήταν το τρίτο και μεγαλύτερο παιδί του σεναριογράφου Bernard και της νηπιαγωγού Muriel, και πέρασε τα πρώτα του χρόνια στο Λούτον του Μπέντφορσάιρ. Στην ηλικία των 14 ετών φιλοτέχνησε το πρώτο του κόμικ, μία διασκευή του έργου *Escape from the Planet of the Apes*. Δύο χρόνια αργότερα ο νεαρός Στιβ παρουσίασε στο κοινό την πρώτη του επαγγελματική δουλειά, όταν προσλήφθηκε στην εταιρεία Marvel UK, προκειμένου να σχεδιάσει τη σειρά *Nick Fury* για το εβδομαδιαίο περιοδικό Hulk. Μάλιστα ο υπεύθυνος του εντύπου Dez Skinn προσέφερε εγγύηση ενός έτους στον μικρό καλλιτέχνη, προκειμένου να εγκαταλείψει τις Κολεγιακές του σπουδές και να αφοσιωθεί απρόσκοπτος στην εικονογράφηση.

## Εργογραφία
Ο Ντίλον επέκτεινε τη συνεργασία του με διάφορα γνωστά περιοδικά της εποχής (Doctor Who Weekly, 2000AD, Warrior κ.α.), δημιουργώντας δημοφιλείς σειρές ή συνεισφέροντας σε ήδη υπάρχουσες, όπως *Abslom Daak*, Judge Dredd, *Mean Arena*, *Hap Hazzard*, *Rogue Trooper*, Harlem Heroes, *Laser Eraser*, *Pressbutton*, *Marvelman*, *Tyranny Rex*, *Emerald Isle*, *Animal Man*, μέσα από τη συνεργασία του με άλλους καλλιτέχνες του χώρου, σαν τους Steve Moore, Alan Moore κ.α. Παράλληλα, υπήρξε ιδρυτής του περιοδικού Deadline.

## Στην Αμερικανική σκηνή
Το 1989 ο Ντίλον εμφάνισε για πρώτη φορά τη δουλειά του και στο κοινό των ΗΠΑ, με το έργο του *Skreemer*, σε σενάριο του Πίτερ Μίλιγκαν και χρωματισμό του Ewins, μία παραγωγή της εταιρείας DC Comics. 
## Προσωπική ζωή
Ο Ντίλον ήταν διαζευγμένος και από το γάμο του είχε αποκτήσει τρεις γιους και δύο εγγόνια. Απεβίωσε ύστερα από κρίση σκωληκοειδίτιδος, η οποία αρχικά θεωρήθηκε λανθασμένα ως τροφική δηλητηρίαση, όπως δήλωσε ο στενός του φίλος και συνεργάτης, Γκαρθ Ένις.

## Παραπομπές


## Εξωτερικοί σύνδεσμοι
*Στιβ Ντίλον στο 2000 AD online
*Στιβ Ντίλον στο Marvel.com
*Drinking With the Boys: An Evening with Garth Ennis and Steve Dillon 
*Interview (1990), obituary (2016) and gallery of images

Ντιλον Στιβ
Ματ Ντίλον

Ο **Μάθιου Ρέιμοντ Ντίλον** (αγγλικά: *Matthew Raymond Dillon*) (18 Φεβρουαρίου 1964) είναι Αμερικανός ηθοποιός και σκηνοθέτης του κινηματογράφου και της τηλεόρασης.

## Καριέρα
Πραγματοποίησε την πρώτη του εμφάνιση στο σινεμά στο έργο *Πέρα απ' τα όρια* (1979), έκτοτε δε καθιερώθηκε σε ρόλους οργισμένου νέου. Γνωστές είναι οι ερμηνείες του στις ταινίες *My Bodyguard* (1980), *Little Darlings* (1980), *The Outsiders* (1983) και *Flamingo Kid* (1984), *Drugstore Cowboy* (1989), *Singles* (1992), *The Saint of Fort Washington* (1993), *To Die For* (1995), *Beautiful Girls* (1996), *In & Out* (1997), *There’s Something About Mary* (1998) κ.α. Το 1991, ο διακεκριμένος κριτικός κινηματογράφου, Ρότζερ Έμπερτ, σε άρθρο του χαρακτήρισε το Ματ Ντίλον ως τον κορυφαίο ηθοποιό της γενιάς του, μαζί με το Σον Πεν. Από το 2002 έχει διακριθεί και ως σκηνοθέτης, με πρώτη του δημιουργία στο έργο *City of Ghosts*, της ίδιας χρονιάς. Ήταν αρκετές φορές υποψήφιος για βραβεία ερμηνείας, ενώ το 2004 τιμήθηκε με το βραβείο «Ανεξαρτήτου Πνεύματος» για το ρόλο του στην ταινία *Crash*.

Είναι λάτρης της λατινοαμερικανικής μουσικής.

## Φιλμογραφία

## Παραπομπές


## Εξωτερικοί σύνδεσμοι

# Ο Matt Dillon στο Πήλιο για τα γυρίσματα της ταινίας “Haunted Heart” του Fernando Trueba cinemaniax.gr, 30 Σεπτεμβρίου 2022
# Ο Ματ Ντίλον στη Θεσσαλονίκη! cityportal.gr, 1 Οκτωβρίου 2022
# Ο Ματ Ντίλον στην Ελλάδα (και σε μια βόλτα από το Φεστιβάλ Θεσσαλονίκης) flix.gr, 1 Οκτωβρίου 2022

*
*

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί βρετανικής καταγωγής
Κατηγορία:Αμερικανοί σκωτσέζικης καταγωγής
Κατηγορία:Αμερικανοί ιρλανδικής καταγωγής
Πρόσπερο το φθινοπωρινό

μικρογραφία|Πρόσπερο το φθινοπωρινό (''Prospero autumnale''), Νομός Θεσσαλονίκης
Το **Πρόσπερο το φθινοπωρινό** (*Prospero autumnale*, παλαιότερα Σκίλλα η φθινοπωρινή *Scilla autumnalis*), ανήκει στην οικογένεια Hyacinthaceae. Αποτελεί μεσογειακό είδος που απαντά σ’ όλη την Ελλάδα σε βραχώδεις τοποθεσίες, φρύγανα και στις άκρες των δρόμων, από την επιφάνεια της θάλασσας μέχρι 1800μ. Είναι φυτό βολβώδες με βλαστό 10-25 cm, με φύλλα γραμμοειδή που εμφανίζονται τον χειμώνα μετά την άνθηση. Η ταξιανθία είναι βραχύς κυλινδρικός βότρυς με 6-20 άνθη, μικρά, ρόδινα, κυανά ή ιώδη, με μαύρους ανθήρες και λεπτούς ποδίσκους. Ανθίζει από Αύγουστο έως Οκτώβριο.

## Πηγές
* Παπιομύτογλου Β. 2006, Αγριολούλουδα της Ελλάδας, Mediterraneo Editions
* Lafranchis T. & Sfikas G. 2001, Flowers of Greece (Vol. II), Diatheo
* Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας
* Tutin et al. 2005, Flora Europaea Vol 5, Cambridge University Press

## Εξωτερικοί σύνδεσμοι

* https://www.greekflora.gr/el/flowers/1009/Prospero-autumnale
* http://portal.cybertaxonomy.org/flora-greece/cdm_dataportal/taxon/9487fba1-60b3-473b-beb5-21d9b4266103
* https://euromed.luomus.fi/euromed_map.php?taxon=504972&size=medium

## Παραπομπές


Κατηγορία:Ελληνική χλωρίδα
Gliese 876 e

Ο **Gliese 876 e** είναι ένας εξωπλανήτης που περιφέρεται γύρω από το αστέρι Gliese 876 ένα ερυθρό νάνο προς τον αστερισμό του Υδροχόου.Η απόσταση του συστήματος Gliese 876 από την Γη είναι περίπου 15 έτη φωτός.Ανακαλύφτηκε στις 24 Ιουνίου του  2010.Η μάζα του πλανήτη είναι 14.6 ± 1.7 φορές μεγαλύτερη απο την μάζα της Γης  , παρόμοια με την μάζα του πλανήτη Ουρανού.Η περίοδος για να πραγματοποίησει μια πλήρη περιφορά γύρω από το αστέρι Gliese 876 είναι 124 μέρες , περίπου το ένα τρίτο του έτους της Γης. Στο σύστημα του  Gliese 876 , υπάρχουν εκτός του Gliese 876 e , οι πλανήτες Gliese 876 d, Gliese 876 c όπως φαίνεται στο σχήμα παρακάτω.
αριστερά|μικρογραφία|Οι τροχιές των πλανητών του συστήματος Gliese 876.Ο  Gliese 876 e είναι ο πιο απομακρυσμένος πλανήτης από το αστέρι.Η τροχιά του πλανήτη είναι σχεδόν κυκλική με εκκεντρότητα 0,055 ± 0,012.Η τροχιά του πλανήτη είναι 124 μέρες , ενώ του Gliese 876 d , και του Gliese 876 c είναι σε λόγο 1: 2: 4 , και είναι το δεύτερο παράδειγμα , που παρατηρήθηκε μετά από τις τροχιές των δορυφόρων του Δία ,την Ιώ, την Ευρώπη και τον Γανυμήδη.

Η τροχιακή απόσταση του πλανήτη από το άστρο του είναι περίπου 0.3343 ± 0.0013 AU αστρονομικές μονάδες.

Αυτός ο πλανήτης, όπως οι β και γ, πιθανότατα έχουν μεταναστεύσει προς τα μέσα

,ενώ εικάζεται ότι ο σχηματισμός των πλανητών έγινε σε μεγαλύτερη απόσταση από το άστρο. 

Στην παρακάτω φωτογραφία παρουσιάζεται μια καλλιτεχνική απόδοση του πλανήτη.

κέντρο|500px|Καλλιτεχνική απόδοση του πλανήτη.

## Παραπομπές


Κατηγορία:Υδροχόος (αστερισμός)
Κατηγορία:Εξωηλιακοί πλανήτες
Καρύδι Μιραμπέλλου

Το **Καρύδι** (επίσημα *Καρύδιον*) είναι χωριό και έδρα ομώνυμης κοινότητας του δήμου Αγίου Νικολάου και της τέως Επαρχίας Μιραμπέλλουστην Περιφερειακή Ενότητα Λασιθίου της Κρήτης. 

Βρίσκεται στον Επάνω Μιραμπέλλο, βόρεια από την Φουρνή, στους πρόποδες του όρους Κάδιστο σε υψόμετρο 880 μέτρων και απέχει 12 χιλιόμετρα από την Νεάπολη και  22 χιλιόμετρα από τον Άγιο Νικόλαο.μικρογραφία|299x299px|αριστερά|Η κοινότητα σε σχέση με τον δήμοΔείτε επίσης: ***[[Κοινότητα Καρυδίου Μιραμπέλλου]]***

## Σημείωση
Στην ίδια περιφερειακή ενότητα (Λασιθίου) αλλά τον Δήμο Σητείας είναι ο συνώνυμος οικισμός Καρύδι.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Άγιος Νεκτάριος Αττικής

Ο **Άγιος Νεκτάριος** είναι οικισμός της δημοτικής κοινότητας και δημοτικής ενότητας Βιλίων του δήμου Μάνδρας - Ειδυλλίας, της περιφερειακής ενότητας Δυτικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*.
## Γεωγραφία
Ο Άγιος Νεκτάριος είναι ορεινός οικισμός της βορειοδυτικής Αττικής. Βρίσκεται στις νότιες κλιτύς του Κιθαιρώνα (θέση «Μαγούλεζα») και βόρεια της θέσης «Πάτημα» του Μακρού όρους, αμέσως δυτικότερα από τα Βίλια και σε μέσο σταθμικό υψόμετρο 640 μέτρα. Απέχει 58 χλμ. περίπου ΒΔ. της Αθήνας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στον δήμο Βιλίων. Με το ΦΕΚ 87Α - 07/06/2010 αποσπάστηκε από τον δήμο Βιλίων και προσαρτήθηκε στον δήμο Μάνδρας – Ειδυλλίας.
## Γενικά στοιχεία
Ο οικισμός βρίσκεται στη θέση όπου, το 1970, συστάθηκε ο οικοδομικός συνεταιρισμός δημοσίων υπαλλήλων και στρατιωτικών και πολιτικών συνταξιούχων «Ο ΑΓΙΟΣ ΝΕΚΤΑΡΙΟΣ», έκτασης 372,3 στρεμμάτων. Στον οικισμό δραστηριοποιείται ο εξωραϊστικός σύλλογος «Άγιος Νεκτάριος Βιλίων». 
## Αξιοθέατα
*Η τρισυπόστατη εκκλησία αφιερωμένη στους Άγιο Νεκτάριο, Άγιο Φανούριο και Αγία Μαρίνα
## Πεζοπορία
Από το βορειοανατολικό τμήμα του οικισμού και σε απόσταση 1 χλμ. ξεκινάει μονοπάτι που οδηγεί στο καταφύγιο «Βαγγέλης Τσάκος» του ΕΟΣ Ελευσίνας. Το μονοπάτι διασταυρώνεται με εκείνο που έρχεται ανατολικά από τη θέση «Πηγή Τσίας» των Βιλίων, και οδηγούν στην κορυφή του Κιθαιρώνα.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Χάρτες «Ανάβαση» (Κιθαιρώνας-Πατέρας-Γεράνεια 1:25.000)
*Χάρτες «ROAD» (Αττική 1:60.000)

Κατηγορία:Δήμος Μάνδρας - Ειδυλλίας
Κατηγορία:Χωριά της περιφερειακής ενότητας Δυτικής Αττικής
Καστέλλι Λασιθίου

Το **Καστέλλι** (επίσημα *Καστέλλιον*) είναι χωριό και έδρα ομώνυμης κοινότητας του δήμου Αγίου Νικολάου και της τέως Επαρχίας Μιραμπέλλου στην Περιφερειακή Ενότητα Λασιθίου της Κρήτης. 

Είναι χωριό του Επάνω Μιραμπέλλου το οποίο βρίσκεται στη δυτική πλευρά του κάμπου της Φουρνής  ενώ απέχει 1 χιλιόμετρο από την Φουρνή, 5 χιλιόμετρα από την Νεάπολη και 17 χιλιόμετρα από τον Άγιο Νικόλαο.

Έχει χαρακτηριστεί παραδοσιακός οικισμός από το 1998.μικρογραφία|302x302px|αριστερά|Η κοινότητα σε σχέση με τον δήμοΔείτε επίσης: ***[[Κοινότητα Καστελλίου Φουρνής]]***

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Μέλισσες Λασιθίου

Οι **Μέλισσες** (επίσημα: αι **Μέλισσαι**) είναι οικισμός της Κοινότητος Καβουσίου του Δήμου Ιεράπετρας και της τέως Επαρχίας Ιεράπετρας στην Περιφεριακή Ενότητα Λασιθίου της Κρήτης. 

Βρίσκεται στην κοιλάδα της Αύγου, στα όρη της Θρυπτής και του Όρνου, επί του δρόμου Καβουσίου - Θρυπτής και πρός Χρυσοπηγή. Σε μικρή απόσταση βρίσκονται οι υπόλοιποι μικροοικισμοί της κοιλάδος Παναγία, Σωπάτα και Τράπεζα. Απέχει 6 χιλιόμετρα (3 χιλιόμετρα μέσω μονοπατίου) από το Καβούσι.

Σύμφωνα με την απογραφή του 2021 έχει 1 μόνο κάτοικο ενώ με αυτήν του 2011 ήταν 4.

Λίγο πριν τον οικισμό βρίσκεται ένας μικρός βυζαντινός ναός αφιερωμένος στην Αγία Ειρήνη με τοιχογραφίες. Στον οικισμό υπάρχει και ο πετροκτιστός ναός Αγίου Ιωάννου Προδρόμου.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Τσαμάντης Λασιθίου

Ο **Τσαμάντης** είναι ορεινός οικισμός της Κοινότητος Καβουσίου του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης. 

Βρίσκεται στα όρη της Θρυπτής και τις βόρειες πλαγιές της, επάνω από την φαράγγι Μέσωνα σε υψόμετρο 700 μέτρων και επί του δρόμου Καβουσίου - Θρυπτής. Απέχει 10 χιλιόμετρα (νοτιοανατολικά) οδικώς (4 χιλιόμετρα μέσω μονοπατιού) από το Καβούσι.

Σύμφωνα με την απογραφή του 2021 δεν έχει μόνιμους κατοίκους όπως και με αυτήν του 2011.

Σε απόσταση 700 μέτρων βρίσκεται ο Ναός του Αγίου Νικήτα.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Παναγία Λασιθίου

Η **Παναγία** είναι οικισμός της Κοινότητος Καβουσίου του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης. 

## Γενικά στοιχεία
αριστερά|μικρογραφία|247x247εσ|Θέα στον οικισμό Παναγία στην κοιλάδα Αυγό. Στα δεξιά το βουνό Μπέμπονας.
Η Παναγία βρίσκεται στην κοιλάδα της Αύγου, στα όρη της Θρυπτής και του Όρνου. Σε μικρή απόσταση βρίσκονται οι υπόλοιποι μικροοικισμοί της κοιλάδας Μέλισσες, Σωπάτα και Τράπεζα. Απέχει 6 χιλιόμετρα (3 χιλιόμετρα μέσω μονοπατιού) από το Καβούσι. Η Παναγία είναι η αφετηρία του μονοπατιού προς την Λάστρο.

Σύμφωνα με την απογραφή του 2021 έχει 1 μόνο κάτοικο ενώ με αυτήν του 2011 δεν είχε κανένα.

Ο οικισμός πήρε το όνομά του από την εκκλησία του, τον ναό της Γεννήσεως της Θεοτόκου.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Χένρι ΜακΜάστερ

Ο **Χένρι Ντάργκαν ΜακΜάστερ** (αγγλικά: *Henry Dargan McMaster*, 27 Μαΐου 1947), είναι Αμερικανός πολιτικός και δικηγόρος, που υπηρετεί ως 117ος Κυβερνήτης της Νότιας Καρολίνας από τον Ιανουάριο του 2017. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως 91ος Αντικυβερνήτης της Νότιας Καρολίνας από το 2015 έως το 2017, υπό την τότε Κυβερνήτη Νίκι Χέιλι, ως 50ος Γενικός Εισαγγελέας (πολιτειακός Υπουργός Δικαιοσύνης) της Νότιας Καρολίνας, από το 2003 έως το 2011, καθώς και ως Ομοσπονδιακός Εισαγγελέας των Ηνωμένων Πολιτειών για την περιφέρεια της Νότιας Καρολίνας από το 1981 έως το 1985.

Επίσης, διατέλεσε και Πρόεδρος του Ρεπουμπλικανικού Κόμματος στην Νότια Καρολίνα, από το 1993 έως το 2002. 

Τον Ιανουάριο του 2017, ο ΜακΜάστερ, διαδέχθηκε στο αξίωμα του Κυβερνήτη, την Νίκι Χέιλι, η οποία παραιτήθηκε προκειμένου να αναλάβει Πρέσβης των ΗΠΑ στα Ηνωμένα Έθνη. Στις κυβερνητικές εκλογές του 2018 στη Νότια Καρολίνα, εξελέγη για πλήρη θητεία στο αξίωμα του Κυβερνήτη της Νότιας Καρολίνας, επικρατώντας με ποσοστό 53,6% έναντι 46,4% του Δημοκρατικού ανθυποψήφιού του.

## Παραπομπές


Κατηγορία:Κυβερνήτες της Νότιας Καρολίνας
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί δικαστές
Ντόμπαρτσε

Το **Ντόμπαρτσε** (σλαβομακεδονικά: Добарце, αλβανικά: *Dobërcë*) είναι χωριό στο δήμο Ζέλινο στη Βόρεια Μακεδονία.

## Δημογραφικά στοιχεία
Σύμφωνα με την απογραφή του 2002, το χωριό είχε συνολικά 1695 κατοίκους. Οι εθνοτικές ομάδες στο χωριό περιλαμβάνουν:

* Αλβανοί: 1692
* Σλαβομακεδόνες: 1
* Άλλοι: 2

## Παραπομπές


Κατηγορία:Χωριά της Βόρειας Μακεδονίας
Κατηγορία:Αλβανικές κοινότητες στη Βόρεια Μακεδονία
Κιάφα

Η **Κιάφα** (σλαβομακεδονικά: Ќафа, αλβανικά: *Qafë*) είναι χωριό στο δήμο Γκόστιβαρ στη Βόρεια Μακεδονία. Το όνομα του χωριού προέρχεται από την αλβανική λέξη *qafë,* που σημαίνει «λαιμός».

## Δημογραφικά στοιχεία
Σύμφωνα με την απογραφή του 2002, το χωριό είχε συνολικά 5 κατοίκους. Οι εθνοτικές ομάδες στο χωριό περιλαμβάνουν:

* Αλβανοί: 5

## Παραπομπές


Κατηγορία:Χωριά της Βόρειας Μακεδονίας
Κατηγορία:Αλβανικές κοινότητες στη Βόρεια Μακεδονία
Κρακορνίτσα

Η **Κρακορνίτσα** (σλαβομακεδονικά: Кракорница, αλβανικά: *Krakarnicë*) είναι χωριό στο δήμο Μαυρόβο και Ροστούσα στη Βόρεια Μακεδονία.

## Δημογραφικά στοιχεία
Στα στατιστικά στοιχεία που συγκέντρωσε ο Βασίλ Κάντσοφ το 1900, το χωριό Κρακορνίτσα κατοικούνταν από 180 Ορθόδοξους Αλβανούς και 180 Μουσουλμάνους Αλβανούς. Το 1905 στα στατιστικά στοιχεία που συγκέντρωσε ο Ντιμίταρ Μισέφ Μπράνκοφ, η Κρακορνίτσα κατοικούνταν από 210 Αλβανούς και είχε βουλγαρικό σχολείο. Λόγω των Βαλκανικών Πολέμων (1912-1913) και των συνεπειών τους, οι Μουσουλμάνοι Αλβανοί από την Κρακορνίτσα εγκατέλειψαν το χωριό. Σύμφωνα με την απογραφή του 2002, το χωριό είχε συνολικά 15 κατοίκους. Οι εθνοτικές ομάδες στο χωριό περιλαμβάνουν:

* Σλαβομακεδόνες: 15

## Παραπομπές


Κατηγορία:Χωριά της Βόρειας Μακεδονίας
Κατηγορία:Αλβανικές κοινότητες στη Βόρεια Μακεδονία
Δρακαλεύρι Λασιθίου

Το **Δρακαλεύρι** (επίσημο:** Δρακαλεύριον**) είναι ορεινός ακατοίκητος οικισμός της Κοινότητος Καβουσίου του Δήμου Ιεράπετρας και της τέως Επαρχίας Ιεράπετρας στο Λασίθι της Κρήτης. 

Βρίσκεται στο Όρος Θρυπτής, επάνω από το φαράγγι Μέσωνα και επί του δρόμου Καβουσίου - Θρυπτής, σε υψόμετρο περίπου 830 μέτρα. Απέχει 14 χιλιόμετρα οδικώς (5 χιλιόμετρα μέσω μονοπατιού) από το Καβούσι, 2 χιλιόμετρα βορειοανατολικά από την Θρυπτή και 22 χιλιόμετρα βορειοανατολικά από την Ιεράπετρα. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Καβουσίου που υπάγεται στη Δημοτική Ενότητα Ιεράπετρας του Δήμου Ιεράπετρας, ενώ σύμφωνα με την απογραφή 2021 δεν έχει μόνιμους κατοίκους όπως και με αυτήν του 2011.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Θρυπτή Λασιθίου

Η **Θρυπτή** είναι ορεινός οικισμός της Κοινότητος Κάτω Χωρίου του Δήμου Ιεράπετρας στην Περιφερειακή Ενότητα Λασιθίου της Κρήτης.

## Γενικά στοιχεία
Η Θρυπτή βρίσκεται στα ομώνυμα όρη, στο μικρό αμφιθεατρικό οροπέδιο της Θρυπτής και σε υψόμετρο 860 μέτρα. Είναι κτισμένη επάνω από το φαράγγι του Χα, στους δασωμένους πλάγιους του Αφέντη Χριστού (1.476 μ). Σε μικρή απόσταση βρίσκεται ο μικρός οικισμός Σαλονικίας, ο οποίος υπάγεται στην Κοινότητα Καβουσίου. Απέχει 11 χιλιόμετρα οδικώς (8 χιλιόμετρα μέσω μονοπατιού) από το Επάνω Χωριό, 16 χιλιόμετρα οδικώς (5 χιλιόμετρα μέσω μονοπατιού) από το Καβούσι, 7 χιλιόμετρα από το Ορεινό και 6 χιλιόμετρα από τον Άγιο Ιωάννη.

Στο κέντρο της Θρυπτής βρίσκεται ο Ναός Γεννήσεως Θεοτόκου και Αγίου Ιωάννου Προδρόμου, ενώ στην κορυφή του Αφέντη Χριστού υπάρχει ο Ναός Τιμίου Σταυρού ο οποίος πανηγυρίσει την 14 Σεπτεμβρίου. Δύο χιλιόμετρα πριν την Θρυπτή, εν μέσω του πευκοδάσους και πάνω από την χαράδρα του Χα, βρίσκεται ο βυζαντινός ναός Αγίας Άννης.
## Φύση

### Όρη Θρυπτής
* Αφέντης
* Καταλύματα
* Παπούρα (1)
* Σκούρος
* Κλήρος
* Σπαθί
* Καψάς
* Ρίζα
* Πλακούρες
* Μεγάλο Σελλί
* Παπούρα (2)

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Ανδρέας Πολέντας

Ο **Ανδρέας Πολέντας** (1908 - 23 Δεκεμβρίου 1942) ήταν Έλληνας αντιστασιακός που εκτελέστηκε από τους Γερμανούς κατά τη διάρκεια της Κατοχής τον Β' Π.Π.

## Βιογραφικά στοιχεία
Μετά την κατάρρευση του μετώπου και την κατάληψη της Κρήτης από τους Γερμανούς, ο Πολέντας επανήλθε στις Βρύσες. O συνταγματάρχης Ανδρέας Παπαδάκης αναγνωρίζεται ως εμπνευστής της Ανωτάτης Επιτροπής Αγώνα Κρήτης (Α.Ε.Α.Κ.) και ο Πολέντας, σύμφωνα με τη μαρτυρία του Βρετανού πράκτορα της Special Operations Executive (SOE) στην Κρήτη Xan Fielding, ήταν γραμματέας της οργάνωσης και ο οργανωτικός νους της.

Στις 14 Νοεμβρίου 1942, ο Πολέντας κάλεσε τους αντιπροσώπους της οργάνωσης σε σύσκεψη στις Βρύσες. Η συνάντηση όμως είχε προδοθεί από τον Γέωργιο Κομνά στους Γερμανούς, οι οποίοι συνέλαβαν τον Πολέντα και τον φυλάκισαν στην Αγιά. Μετά από μακρές ανακρίσεις και βασανισμούς, ο Πολέντας μαζί με τον Μανούσο Μεγαλακάκη και τον ασυρματιστή Απόστολο Ευαγγέλου οδηγούνται στο εκτελεστικό απόσπασμα στις 23 Δεκεμβρίου 1942, χωρίς όμως να καταδώσουν τους συντρόφους τους. Ο Κομνάς καταδικάστηκε ερήμην σε θάνατο από το *Επαναστατικό Στρατοδικείο Κρήτης* και μια ομάδα ανταρτών ανέλαβε την εκτέλεση της ποινής, μαχαιρώνοντάς τον στο σπίτι που διέμενε στα Χανιά.

## Παραπομπές


Κατηγορία:Έλληνες αντιστασιακοί
Κατηγορία:Ιστορία της Κρήτης κατά τον Β΄ Παγκόσμιο Πόλεμο
Ισλανδικές βουλευτικές εκλογές 2021

Στις 25 Σεπτεμβρίου 2021 διεξήχθησαν **βουλευτικές εκλογές στην [[Ισλανδία]]**, για να εκλεγούν τα 63 μέλη του Ισλανδικού Κοινοβουλίου.

Μετά τις εκλογές, τα τρία πρώτα κόμματα, το Κόμμα Ανεξαρτησίας, το Προοδευτικό Κόμμα και το Αριστερό–Πράσινο Κίνημα, ανανέωσαν τη συμφωνία τους για σχηματισμό κυβέρνησης συνεργασίας με Πρωθυπουργό την Κατρίν Γιακομπσντότιρ. 

## Εκλογικό σύστημα
Σύμφωνα με το Ισλανδικό Σύνταγμα τα 63 μέλη του Αλθίνγκι (Ισλανδικό κοινοβούλιο) εκλέγονται με δημοκρατικές, άμεσες εκλογές, με μυστική και καθολική ψηφοφορία, για τετραετή θητεία, ως εξής:

* τα 54 μέλη εκλέγονται με αναλογική εκπροσώπηση από 6 πολυεδρικές εκλογικές περιφέρειες. Δεν υπάρχει εκλογικό όριο.
* τα 9 μέλη εκλέγονται με αναλογική εκπροσώπηση από μία ενιαία περιφέρεια που καλύπτει όλην την επικράτεια, με εκλογικό όριο 5%.

Δικαίωμα ψήφου έχουν όλοι οι πολίτες της Ισλανδίας, ηλικίας άνω των 18 ετών. Στην ψηφοφορία οι εκλογείς λαμβάνουν ψηφοδέλτια με τους υποψήφιους των πολιτικών κομμάτων. Οι εκλογείς μπορούν να ψηφίσουν όλη τη λίστα υποψηφίων ενός κόμματος, ή να αριθμήσουν τους υποψήφιους ενός κόμματος με σειρά προτίμησης, ή να διαγράψουν εντελώς έναν υποψήφιο του κόμματος. Η κατανομή των εδρών γίνεται με μία μέθοδο σαν τη Ντ'Οντ.

## Αποτελέσματα

## Παραπομπές


Κατηγορία:Εκλογές στην Ισλανδία
Κατηγορία:Εκλογές του 2021
4F (εταιρεία)

[μικρογραφία|260x260εσ| Κατάστημα 4F στο [Τομάσουφ Μαζοβιέτσκι, Πολωνία]]
Η **4F** είναι πολωνική εταιρεία ένδυσης που ιδρύθηκε το 2007 και έχει την έδρα της στη Βιελίτσκα, στη νότια Πολωνία. Η εταιρεία ανήκει στην OTCF SA της οποίας οι άλλες θυγατρικές περιλαμβάνουν μάρκες όπως η Outhorn και η 4Faces. Προσφέρει αθλητικά, τουριστικά και casual ρούχα καθώς και αξεσουάρ. Η μάρκα αυτή τη στιγμή λειτουργεί 230 καταστήματα στην Ανατολική και Κεντρική Ευρώπη και τα προϊόντα της υπάρχουν σε περίπου 500 καταστήματα πολλών μαρκών σε 40 χώρες.

Η 4F κατασκευάζει μια μεγάλη γκάμα αθλητικών ενδυμάτων και προϊόντων casual ντυσίματος, όπως μπλουζάκια, σορτς, μπουφάν, μαγιό, σανδάλια, σαγιονάρες, τσάντες και σακίδια. Ο αθλητικός εξοπλισμός της εταιρείας περιλαμβάνει στολές για σκι και κράνη ποδηλάτων.

## Ιστορία
Το 2003, η εταιρεία Horn Partner (σήμερα OTCF SA) άνοιξε το πρώτο της κατάστημα λιανικής που προσέφερε αθλητικά ρούχα με το σήμα 4Fun. Το 2007, η εταιρεία άλλαξε το όνομα σε 4F Performance και από το 2010 υιοθέτησε το όνομα 4F. Το 2008, ξεκίνησε επίσημα τη συνεργασία με την Πολωνική Ολυμπιακή Επιτροπή (ΠΟΕ). Η μάρκα επιλέχθηκε για να ντύσει Πολωνούς αθλητές στους Χειμερινούς Ολυμπιακούς Αγώνες του 2010 στο Βανκούβερ, στους Θερινούς Ολυμπιακούς Αγώνες του 2012 στο Λονδίνο, στους Χειμερινούς Ολυμπιακούς του 2014 στο Σότσι, στους Ευρωπαϊκούς Αγώνες του 2015 στο Μπακού, καθώς και τους Θερινούς Ολυμπιακούς Αγώνες του 2016 στο Ρίο ντε Τζανέιρο. Παρείχε επίσης αθλητική ένδυση σε νεαρούς Πολωνούς αθλητές στους Ολυμπιακούς Αγώνες Νέων στη Σιγκαπούρη και στη Ναντσίνγκ. Εκτός από την ΠΟΕ, από το 2010, η εταιρεία συνεργάζεται επίσης με την Πολωνική Παραολυμπιακή Επιτροπή.

Η 4F συνεργάζεται με επτά άλλες εθνικές ολυμπιακές επιτροπές και έχει ντύσει 8 εθνικές αντιπροσωπείες, συμπεριλαμβανομένων ομάδων από την Πολωνία, τη Σερβία, την Κροατία, τη Λετονία, την Ελλάδα, τη Βόρεια Μακεδονία, τη Λιθουανία και τη Σλοβακία.

Το 2016, η εταιρεία 4F άνοιξε τα πρώτα της καταστήματα στο εξωτερικό, στη Λετονία, στη Σλοβακία, στη Ρουμανία και στην Τσεχία.

Η μάρκα είναι επίσης επίσημος συνεργάτης οργανισμών όπως η Πολωνική Ομοσπονδία Σκι (2007), η Πολωνική Ομοσπονδία Διάθλου (2010), η Πολωνική Ομοσπονδία Στίβου (2013), η Πολωνική Ομοσπονδία Παγοδρομίας Ταχύτητας (2014), η Πολωνική Ομοσπονδία Χειροσφαίρισης (2017) και η Σλοβακική Ομοσπονδία Διάθλου (2018).

Το 2018, η εταιρεία 4F αποκαλύφθηκε ως ένας από τους επίσημους χορηγούς του Τουρνουά Four Hills που διεξήχθη στη Γερμανία και την Αυστρία για τις τέσσερις επόμενες επερχόμενες εκδόσεις της διοργάνωσης, καθώς και το Παγκόσμιο Πρωτάθλημα Αλπικού Σκι το 2021. Η εταιρεία άνοιξε επίσης το πρώτο της κατάστημα στην Ασία, στην Μπανγκόκ της Ταϊλάνδης. Το 2020, η εταιρεία έγινε ένας από τους επίσημους παγκόσμιους συνεργάτες της 7ης έκδοσης του Wings for Life World Run. Η εταιρεία άνοιξε επίσης το πρώτο της κύριο κατάστημα στην Ουκρανία, στο Κίεβο, με δύο ακόμη εγκαίνια να προγραμματίζονται μέχρι το τέλος του έτους.

## Παραπομπές


## Εξωτερικοί σύνδεσμοι
* 

Κατηγορία:Πολωνικά εμπορικά σήματα
Κατηγορία:Κατασκευαστές αθλητικών ενδυμάτων
Άσλι Ενβέρ

Η **Άσλι Ενβέρ** (τουρκικά: *Aslı Enver*) (10 Μαΐου 1984) είναι Τούρκισσα ηθοποιός.

## Βιογραφία
Η Ενβέρ γεννήθηκε στις 10 Μαΐου 1984 στην Αγγλία και έζησε εκεί μέχρι τα 12 της χρόνια. Εκεί τραγούδησε σε χορωδία εκκλησίας. 

Αποφοίτησε από το Λύκειο Καλών Τεχνών και έλαβε την ανώτερη εκπαίδευση στο Πανεπιστήμιο Χρυσού Κέρατος στην Κωνσταντινούπολη, με ειδίκευση στο θέατρο. Πήρε τον πρώτο του ρόλο στην τηλεόραση στη σειρά *Hayat Bilgisi. Έγινε* πιο δημοφιλής με τη νεανική σειρά *Dreamers (Kavak Yelleri)* , όπου έπαιξε έναν από τους βασικούς ρόλους. 

Το 2012, μετά από ένα μεγάλο σε διάρκεια κάστινγκ στην αναζήτηση ηθοποιού για τον πρωταγωνιστικό γυναικείο ρόλο στη σειρά *Suskunlar*, οι παραγωγοί της εμπιστεύονται το ρόλο της Αχού. Στο διάλειμμα μεταξύ της πρώτης και της δεύτερης σεζόν της σειράς, παντρεύτηκε τον επί χρόνια φίλο της, ηθοποιό Μπιρκάν Σοκούλου. Το καλοκαίρι του 2013 πρωταγωνίστησε στην ταινία μεγάλου μήκους *Tamam Mıyız?* σε σκηνοθεσία Τσάαν Έρμακ. Το 2013 συμμετείχε στην σειρά *Μυστικά (Kayıp),* όπου ενσαρκώνει την ηρωίσα Γιοζλέμ Αλμπαϊράκ. Το 2014 πρωταγωνίστησε στη σειρά *Call Me Now Hijran (Bana Artık Hicran De)*. Επόμενος ρόλος στη σειρά *Αρκεί να είσαι ευτυχισμένος* (*Mutlu Ol Yeter*). Την άνοιξη του 2015, μαζί με την ηθοποιό και στενή της φίλη Ντολουνάι Σόισερτ, συμμετείχαν στη θεατρική παραγωγή *Προσωπικό*. Το καλοκαίρι του 2015 συμμετείχε στην ταινία μεγάλου μήκους *Kardeşim Benim*, η οποία έκανε πρεμιέρα στις 16 Ιανουαρίου 2016.

Ένα μήνα αργότερα, τον Φεβρουάριο του 2016, *ξεκίνησε* η τηλεοπτική σειρά της εταιρείας παραγωγής *Endemol "Winter Sun" (Kış Güneşi)*, στην οποία η Ενβέρ παίζει τον κύριο γυναικείο ρόλο. Ο σύντροφός της είναι ο νεαρός ηθοποιός Σουκρού Οζιλντίζ.

Ο τελευταίος της ρόλος στην τηλεόραση ήταν στη σειρά *"Istanbul Noy" (Istanbullu Gelin)*, η οποία άρχισε να μεταδίδεται στις αρχές Μαρτίου 2017 στο *Star TV* . Σε αυτή, η Ενβέρ συνεργάστηκε με τον διάσημο ηθοποιό, σεναριογράφο και σκηνοθέτη Οζτσάν Ντενίζ. Λίγο πριν ξεκινήσουν τα γυρίσματα της σειράς, οι δυο τους βρέθηκαν ξανά μπροστά στην κάμερα και ο λόγος ήταν η ταινία μεγάλου μήκους *"The Other Side" (Öteki Taraf)*, η οποία έκανε πρεμιέρα αργότερα εκείνο το έτος.

## Προσωπική ζωή
Στις 13 Ιουλίου 2012 παντρεύτηκε τον ηθοποιό Μπιρκάν Σοκούλου.

Στις 27 Αυγούστου 2015, οι δικηγόροι του ζευγαριού εξέδωσαν δήλωση ανακοινώνοντας ότι οι δυο τους χώριζαν.

## Παραπομπές


## Εξωτερικοί σύνδεσμοι
* 

Κατηγορία:Τούρκισσες ηθοποιοί
Κατηγορία:Βρετανοί τουρκικής καταγωγής
Allegro (ιστότοπος)

μικρογραφία| Ζώνη Allegro στο Woodstock Festival Poland (2015).
Το **Allegro** είναι πολωνική online πλατφόρμα ηλεκτρονικού εμπορίου.

Διαχειρίζεται από την Allegro.pl Sp. ΕΠΕ (πρώην: Allegro Group Sp.ΕΠΕ) που δημιουργήθηκε το 1999 και στη συνέχεια αγοράστηκε από τον ιστότοπο δημοπρασιών QXL Ricardo plc τον Μάρτιο του 2000. Η QXL Ricardo plc άλλαξε το όνομά της σε Tradus plc το 2007 και εξαγοράστηκε από την Naspers το 2008. Τον Οκτώβριο του 2016, η Naspers πούλησε τον Όμιλο Allegro σε μια συμμαχία επενδυτικών κεφαλαίων: Cinven, Permira και Mid Europa Partners.

Εξαιρετικά δημοφιλές στην Πολωνία, το Allegro κατατάχθηκε στην 251η θέση μεταξύ των πιο δημοφιλών διαδικτυακών ιστότοπων στον κόσμο από το Alexa Internet και κατατάχθηκε στην 5η θέση στην Πολωνία (στις 12 Ιανουαρίου 2017).

Το 2011, το Allegro ισχυρίστηκε ότι έχει πάνω από 11 εκατομμύρια χρήστες. Το 2017, το Allegro ισχυρίστηκε ότι έχει πάνω από 16 εκατομμύρια χρήστες και περισσότερους από 20 εκατομμύρια λογαριασμούς.

## Όγκος πωλήσεων
Σύμφωνα με τα στοιχεία της εταιρείας, 70 εκατομμύρια αντικείμενα πωλούνται μέσω της πλατφόρμας Allegro μηνιαίως.

## Χριστουγεννιάτικη διαφήμιση 2016
Η 3λεπτη χριστουγεννιάτικη διαφήμιση του Allegro το 2016 παρουσίαζε έναν ηλικιωμένο Πολωνό να διδάσκει τον εαυτό του αγγλικά για να επικοινωνήσει με τη εγγονή του που πρόκειται να συναντήσει για πρώτη φορά όταν θα επισκεφθεί τον γιο του στο Λονδίνο για τα Χριστούγεννα. Έχει επαινεθεί ιδιαίτερα στα κοινωνικά μέσα και έχει προβληθεί πάνω από 15 εκατομμύρια φορές στο YouTube.

## Κατά του ρατσισμού
Από το 2018, το Allegro συνεργάζεται με την πολωνική αντιρατσιστική οργάνωση «Never Again» για την κατάργηση δημοπρασιών νέων ειδών με ρατσιστικό, φασιστικό και αντισημιτικό περιεχόμενο. Το 2018-2019 περισσότερα από 3.500 αντικείμενα με φασιστικό και αντισημιτικό περιεχόμενο αφαιρέθηκαν μέσω αυτής της συνεργασίας. Αυτά περιλαμβάνουν πολλά αντίγραφα σύγχρονων εκδόσεων του βιβλίου «Ο Αγών μου» του Χίτλερ χωρίς κριτικά σχόλια, καθώς και βιβλία των Ντέιβιντ Ίρβινγκ, Λεόν Ντεγκρέλ και Χένεκε Κάρντελ. Τα αντικείμενα που προσφέρονται προς πώληση που αναφέρονται από το «Never Again» περιλάμβαναν επίσης πρόσφατα κατασκευασμένες σημαίες του Τρίτου Ράιχ και στολές των SS, δαχτυλίδια και σήματα με ναζιστικές σβάστικες, σύγχρονες απομιμήσεις ναζιστικών στρατιωτικών διακοσμήσεων, δίσκους με ναζιστική μουσική, αναπτήρες με εικόνα του Χίτλερ ή μενταγιόν με τον Μουσολίνι.

## Παραπομπές


## Εξωτερικοί σύνδεσμοι
* Journal του Allegro

Κατηγορία:Πολωνικά εμπορικά σήματα
Κατηγορία:Εταιρείες με έδρα το Πόζναν
Αντώνης Δερμάτης

Ο **Αντώνης Δερμάτης** (1936 - 2018) ήταν Έλληνας διεθνής ποδοσφαιριστής που αγωνιζόταν ως δεξιός μέσος και προπονητής.

Ξεκίνησε το ποδόσφαιρο από τον Άφοβο Νεάπολης Νίκαιας, ανεξάρτητο σωματείο της Νεάπολης, περιοχή της Νίκαιας όπου ο ίδιος μεγάλωσε και το 1954, έχοντας κατακτήσει το πρωτάθλημα της Δόκιμης κατηγορίας Πειραιώς πήρε μεταγραφή στον Άρη Νικαίας. Το 1956 πήρε μεταγραφή στον Απόλλωνα Σμύρνης, με τη φανέλα του οποίου αγωνίστηκε τα περισσότερα χρόνια της καριέρας του και χρίστηκε διεθνής, ενώ πανηγύρισε και την κατάκτηση του πρωταθλήματος Αθηνών της περιόδου 1957-58. Το καλοκαίρι του 1965 πήρε μεταγραφή στον Ολυμπιακό με τη φανέλα του οποίου αγωνίστηκε μια χρονιά, πανηγυρίζοντας την κατάκτηση του πρωταθλήματος Ελλάδας υπό τις οδηγίες του Μάρτον Μπούκοβι. Ακολούθως πήρε μεταγραφή στον Παναιγιάλειο, με τη φανέλα του οποίου αγωνίστηκε μέχρι το 1968 και στη συνέχεια ολοκλήρωσε την καριέρα του.

Υπήρξε διεθνής με τις Εθνικές νέων και ανδρών το διάστημα 1957-1960, σημειώνοντας 7 συμμετοχές.

Απεβίωσε στις 26 Μαΐου 2018.

## Παραπομπές


## Πηγές
* «"ΤΑ ΧΡΥΣΑ ΠΟΔΙΑ" ΑΝΤΩΝΗΣ ΔΕΡΜΑΤΗΣ», επίσημη ιστοσελίδα

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Σούπερ Λιγκ Ελλάδας
Λεξ Λούθορ

Ο **Αλεξάντερ Τζοζέφ Λούθορ**, ευρύτερα γνωστός ως **Λεξ Λούθορ**, είναι ένας φανταστικός supervillain που εμφανίζεται στο αμερικανικό κόμικ που δημοσιεύθηκε από την DC Comics. Ο χαρακτήρας δημιουργήθηκε από τους Jerry Siegel και Joe Shuster, κι εμφανίστηκε για πρώτη φορά στο Action Comics No. 23 (εξώφυλλο: Απρίλιος 1940). Έκτοτε έχει καταστεί ο μεγαλύτερος εχθρός του Superman (archenemy).

Ο Λεξ Λούθορ εμφανίστηκε αρχικά ως ένας ναρκισσιστής καθώς και εγωιστής τρελός επιστήμονας, αλλά από τα τέλη της δεκαετίας του 1980 και έπειτα εμφανίζεται συχνότερα ως ένας μεγαλοεπιχειρηματίας, ο CEO της LexCorp. Επιθυμεί να απαλλάξει τον κόσμο από τον Σούπερμαν, δήθεν επειδή τον θεωρεί απειλή για την ανθρωπότητα, αλλά στην πραγματικότητα ζηλεύει τη δημοτικότητα και την επιρροή του. Λόγω του υψηλού του προφίλ ως υπέρ-κακού, ωστόσο, έχει έρθει συχνά σε σύγκρουση με τον Μπάτμαν και άλλους υπερήρωες του DC Universe. Ο Lex Luthor είναι ένας συνηθισμένος άνθρωπος και δεν έχει φυσικές υπερδυνάμεις, αλλά κατά καιρούς φοράει το Warsuit του, μια στολή μηχανικής πανοπλίας που του δίνει ενισχυμένη δύναμη, πτήση, προηγμένα όπλα και άλλες δυνατότητες. Ενώ ο Lex απεικονίζεται κυρίως ως ένας υπεράνθρωπος που συμμαχεί με άλλους κακούς όπως οι Metallo , Parasite και Bizarro , και συχνά ηγείται ομάδων supervillain της DC, όπως η Legion of Doom, έχει επίσης απεικονιστεί ως αντιήρωας που θα συμμαχήσει με τον Superman και άλλους ήρωες όταν το απαιτεί η κατάσταση.

Ο χαρακτήρας κατατάχθηκε στην 4η θέση της λίστας του IGN με τους κορυφαίους 100 κακούς των κόμικς όλων των εποχών και ως ο 8ος μεγαλύτερος κακός του Wizard στη λίστα με τους 100 μεγαλύτερους κακούς όλων των εποχών. Ο ίδιος θεωρείται ένας από τους λίγους κακούς που διασχίζουν το είδος των οποίων οι περιπέτειες λαμβάνουν χώρα «σε έναν κόσμο στον οποίο οι συνήθεις νόμοι της φύσης αναστέλλονται ελαφρώς».

Ο Λούθορ εμφανίζεται σε διάφορες προσαρμογές των κόμικς της DC. Στον κινηματογράφο, τον έχει υποδυθεί ο Λάιλ Τάλμποτ στο *Atom Man vs. Superman* (1950), ο Τζιν Χάκμαν στα *[[Σούπερμαν (ταινία, 1978)|Σούπερμαν]]* (1978), *[[Σούπερμαν 2]]* (1980) και *[[Σούπερμαν 4: Η Αναζήτηση για την Ειρήνη]]* (1987), ο Κέβιν Σπέισι στο ** (2006), ο Τζέσι Άιζενμπεργκ στις ταινίες του Εκτεταμένου Σύμπαντος της DC (DCEU) *[[Batman v Superman: Η Αυγή της Δικαιοσύνης]]* (2016), *[[Justice League (ταινία)|Justice League]]* (2017) και *[[Zack Snyder's Justice League]]* (2021), και ο Νίκολας Χουλτ στην ταινία του Σύμπαντος της DC (DCU) *[[Superman (ταινία, 2025)|Superman]]* (2025) και στη σειρά *[[Peacemaker (τηλεοπτική σειρά)|Peacemaker]]* (2025).

## Παραπομπές


## Εξωτερικοί σύνδεσμοι
* DCComics.com – Προέλευση του Λεξ Λούθορ 
* Lex Luthor chronology index 
* Superman Homepage – Lex Luthor biography

Κατηγορία:Superman
Κατηγορία:Υπερκακοί της DC Comics
Κατηγορία:Φανταστικοί πολιτικοί
Κατηγορία:Χαρακτήρες κόμικς που δημιουργήθηκαν το 1940
Κατηγορία:Χαρακτήρες της Λεγεώνας της Δικαιοσύνης
Μιράντα Κουνελάκη

Η **Μιράντα Κουνελάκη** (Αθήνα, 1939 – 28 Ιανουαρίου 2021) ήταν Ελληνίδα ηθοποιός του θεάτρου, του κινηματογράφου και της τηλεόρασης, σεναριογράφος, θεατρική συγγραφέας και μεταφράστρια. 
## Βιογραφία
Γεννήθηκε στην Αθήνα. Ήταν απόφοιτος (1961) της Δραματικής Σχολής του Ελληνικού Ωδείου με άριστα, αλλά και με παράλληλες μουσικές σπουδές, η Κουνελάκη έκανε την πρώτη της εμφάνιση στη θεατρική σκηνή σε ηλικία 23 ετών στο έργο «Τριάντα δευτερόλεπτα έρωτα», με το θίασο της Κυρίας Κατερίνας. Έκτοτε έλαβε μέρος σε μεγάλη σειρά θεατρικών παραστάσεων του κλασικού και του σύγχρονου ρεπερτορίου, ενώ στο σινεμά εμφανίστηκε για πρώτη φορά το 1959, στην ταινία *[[Η λίμνη των στεναγμών]]*.  Τέλος, ερμήνευσε αρκετούς χαρακτηριστικούς ρόλους σε τηλεοπτικά σίριαλ, με πιο γνωστό εκείνον της αδελφής του συνταγματάρχη Βαρτάνη (Άγγελος Αντωνόπουλος) στη δημοφιλή σειρά ''Ο άγνωστος πόλεμος'' του Νίκου Φώσκολου. Στην προσωπική της ζωή υπήρξε για σύντομο χρονικό διάστημα παντρεμένη με τον παραγωγό και παρουσιαστή  Νίκο Νικολαρέα. 
Απεβίωσε σε ηλικία 82 ετών.

## Φιλμογραφία

## Παραπομπές


Κουνελακη Μιραντα
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες σεναριογράφοι
Κατηγορία:Ελληνίδες συγγραφείς
Κατηγορία:Έλληνες μεταφραστές
Γιώργος Γ. Παπανδρέου

Ο **Γιώργος Γ. Παπανδρέου** (Ελβετία, 1928  – 6 Αυγούστου 2020) ήταν Έλληνας πολιτικός. 

Ήταν ετεροθαλής αδελφός του Ανδρέα Παπανδρέου, γιος του Γεωργίου Παπανδρέου και της ηθοποιού Κυβέλης. Σε αυτοβιογραφία του, ο ίδιος αναφέρει ότι σε μικρή ηλικία προσβλήθηκε από εγκεφαλίτιδα. Σπούδασε φωτογραφία στο Παρίσι. Κατά τη διάρκεια της παραμονής του στη Γαλλική πρωτεύουσα, το 1951, ο νεαρός Παπανδρέου αποπειράθηκε να αυτοκτονήσει, πυροβοληθείς στο στήθος έξω από το Ναό της Παναγίας των Παρισίων. Οι λόγοι της πράξης του αποδόθηκαν σε αισθηματικά αίτια.  Το 1997 νυμφεύτηκε την ηθοποιό Μαρία Σόκαλη με το ζευγάρι να χωρίζει, λίγα χρόνια μετά. Τα τελευταία χρόνια της ζωής του βρισκόταν σε γηροκομείο, καθώς αντιμετώπιζε σοβαρά προβλήματα με την υγεία του.

## Παραπομπές


Κατηγορία:Έλληνες πολιτικοί του 20ού αιώνα
Μπερνάρντ Πρινς (κόμικς)

**Μπερνάρντ Πρινς** (**Bernard Prince**) είναι ο χαρακτηριστικός τίτλος μίας εικονογραφημένης σειράς  (κόμικς) της Γαλλοβελγικής σχολής. Δημιουργοί της υπήρξαν ο Βέλγος σεναριογράφος Μισέλ Ρενιέ (‘Greg’) και ο συμπατριώτης του, σχεδιαστής Hermann Huppen. Κεντρικός χαρακτήρας της σειράς είναι ένας γενναίος πράκτορας της Ιντερπόλ, τον οποίο συνεπικουρούν δύο φίλοι, άπαντες θαλασσόλυκοι και επιβαίνοντες του μικρού σκάφους «Κορμοράν». Η σειρά εμφανίστηκε για πρώτη φορά στις 4 Ιανουαρίου του 1966 στο περιοδικό *Tin Tin*. Οι περιπέτειες αυτές αναπαράχθηκαν σε πολλές ευρωπαϊκές χώρες, ενώ δημοσιεύθηκαν και στην Ελλάδα, από το περιοδικό Μπλεκ.
## Παραπομπές


Πρινς Μπερναρντ
Εκκλησία Άνδρες Γαλιλαίοι

thumb|Η εκκλησία το 2012
Η **Εκκλησία Άνδρες Γαλιλαίοι** είναι ελληνική ορθόδοξη εκκλησία η οποία βρίσκεται στη βόρεια κορυφή του όρους των Ελαιών στην Ανατολική Ιερουσαλήμ. Αποτελεί μέρος της Μονής της Μικρής Γαλιλαίας στο Όρος των Ελαιών, που ανήκει στο Ελληνορθόδοξο Πατριαρχείο Ιεροσολύμων και χρησιμεύει ως η ιδιωτική κατοικία του Πατριάρχη.

Η ονομασία της είναι παρμένη από τις Πράξεις 1:11, όπου δύο λευκοφορεμένοι άνδρες απευθύνονται στους αποστόλους μετά την Ανάληψη του Ιησού: “άνδρες Γαλιλαίοι, διατί εσταθήκατε εδώ με τα μάτια καρφωμένα στον ουρανόν; Αυτός ο Ιησούς, ο οποίος προ ολίγου ανελήφθη εκ μέσου υμών στον ουρανόν, θα έλθη και πάλιν έτσι, όπως τον είδατε ένδοξον επάνω εις ένα σύννεφον να πηγαίνη προς τον ουρανόν”.

Σε αυτό το μέρος πραγματοποιήθηκε το 1964 η ιστορική συνάντηση μεταξύ του Πάπα Παύλου VI, επικεφαλής της Καθολικής Εκκλησίας και του Πατριάρχη Κωνσταντινουπόλεως Αθηναγόρα, Οικουμενικού Πατριάρχη της Ορθοδόξου Εκκλησίας, σηματοδοτώντας ένα σημαντικό βήμα στην οικουμενική προσπάθεια συμφιλίωσης μεταξύ των δύο εκκλησιών.

Δεξιά και αριστερά της θύρας υπάρχουν δύο κολώνες στους οποίους μπορεί να διαβαστεί η επιγραφή στα ελληνικά ΟΙ ΕΝΔΕΜΑΘΗΤΑΙ ΜΑΘΗΤΑΙ ΕΥΘΗΕΑΝΣΑΝ ΕΙΣ ΓΑΛΙΛΑΙΑΝ ΓΑΛΙΛΑΙΑΝ, από το Κατά Ματθαίου 28:16.

## Παραπομπές


Κατηγορία:Εκκλησίες στο Ισραήλ
Ελληνικά Εύβοιας

μικρογραφία|Άγιος Νικόλαος - Ελληνικά
μικρογραφία|Η παραλία Αγίου Νικολάου με το ομώνυμο νησάκι.
Τα **Ελληνικά** είναι πεδινό χωριό στη βόρεια Εύβοια και την Περιφερειακή Ενότητα Εύβοιας.

## Γεωγραφικά - ιστορικά στοιχεία
Τα Ελληνικά βρίσκονται προς τα παράλια του Αιγαίου Πελάγους σε υψόμετρο 114 μέτρα κτισμένο σε πευκόφυτο λόφο με θέα τη θάλασσα και τη Σκιάθο. Το χωριό έχει πέτρινα σπίτια, γραφικά σοκάκια, λειτουργεί Νηπιαγωγείο και Δημοτικό σχολείο ενώ οι κάτοικοί του ασχολούνται στην πλειοψηφία τους με την γεωργία και την κτηνοτροφία. Απέχουν 97 χλμ. Β.-ΒΔ. από την Χαλκίδα και 29 χλμ. Α.-ΒΑ. από την Ιστιαία (έδρα δήμου) ενώ η παραθαλάσσια περιοχή γύρω από το χωριό είναι γνωστός τουριστικός προορισμός για τις παραλίες του Άγιου Νικολάου, του Αϊ Γιάννη και του Μαύρικα. 

Το όνομά τους προέρχεται από τη ναυμαχία του Αρτεμισίου, επειδή σύμφωνα με τους ιστορικούς στον ομώνυμο όρμο που βρίσκεται βόρεια του χωριού είχε αγκυροβολήσει ο στόλος των Ελλήνων πριν συγκρουστεί με τους Πέρσες κατά τη δεύτερη περσική εισβολή (480 π.Χ.). Στην παραθαλάσσια τοποθεσία και λόφο "Καστραδάκι" υπάρχει ανεξερεύνητος αρχαιολογικός χώρος όπου έχει εντοπιστεί *"οχυρωμένη θέση με επιβλητικά τείχη από πωρόλιθους, που σε μερικά σημεία σώζονται σε ύψος 3 μ. και από μια πρώτη εξέταση χρονολογούνται στον [[6ος αιώνας π.Χ.|6ο αιω. π.Χ.]]"*

### Παραλίες - Τοπωνύμια
Παραλίες της περιοχής είναι: ο Άγιος Ιωάννης, ο Άγιος Νικόλαος  και ο Μαύρικας.

Ιδιαίτερο ενδιαφέρον έχουν τα τοπωνύμια του χωριού. Κάποια από αυτά είναι: η Άνοιξα, ο Αρκουδόγιαννης, ο Άγιος Αθανάσιος, τα Βοθώνια, τα Κόμματα, ο Μύλος, η Ντιλεούρα, η Ξεροστενή, το Πετρορέμα και το Φράμα

## Διοικητικά στοιχεία
Αναφέρεται επίσημα, μετά την επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Αρτεμισίων. Το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με τον Άγιο Νικόλαο αποτελούν την τοπική κοινότητα Ελληνικών που υπάγεται στη Δημοτική Ενότητα Αρτεμισίου του Δήμου Ιστιαίας-Αιδηψού και σύμφωνα με την απογραφή 2011 ως κοινότητα έχει 377 κατοίκους ενώ ως οικισμός 312.

## Εξωτερικοί σύνδεσμοι
* Η παραλία Άγιος Νικόλαος - Ελληνικά Εύβοιας από ψηλά στο https://www.youtube.com/

## Παραπομπές


Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Ροδοτόπι Ιωαννίνων

Το **Ροδοτόπι** είναι μεγάλο ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Το Ροδοτόπι βρίσκεται 11 χιλιόμετρα δυτικά της πόλης των Ιωαννίνων, περίπου 7 χιλιόμετρα δυτικά από την Ελεούσα (έδρα του δήμου) και διοικητικά υπάγεται στο Δήμο Ζίτσας. Στις προηγούμενες διοικητικές διαιρέσεις υπαγόταν στο Δήμο Πασσαρώνος ενώ μέχρι το 1927 αναγραφόταν ως Ροδοτόβι. Σύμφωνα με τα επίσημα στοιχεία της απογραφής του 2011, ο πληθυσμός του Ροδοτοπίου ανέρχεται σε 1.140 κατοίκους. Είναι κτισμένο σε υψόμετρο 502 μέτρα και μορφολογικά το έδαφος παρουσιάζει ορεινές και πεδινές περιοχές. 

Αξιοθέατα του χωριού είναι το λαογραφικό του μουσείο, το οποίο λειτουργεί από τον Δεκέμβριο του 1994 με εκθέματα αντικείμενα της καθημερινής ζωής παλαιότερων χρόνων, που είναι δωρεές κατοίκων καθώς και το καθολικό του  παλαιού μοναστηριού της Κοίμησης της Θεοτόκου που έχει χαρακτηριστεί ιστορικό διατηρητέο μνημείο. Πρόκειται για ένα ιδιαίτερα κομψό μνημείο του 18ου αιώνα *"με σπάνια αρχιτεκτονικό τύπο (παραλλαγή τετράκογχου σταυροειδούς εγγεγραμμένου ναού) και με ενδιαφέροντα ζωγραφικό διάκοσμο του 1774, του ζωγράφου Ιωάννη από το Kαπέσοβο."* 

Το Ροδοτόπι αποτελεί από τα αρχαιότερα χωριά της περιοχής καθώς το όνομά του είναι καταγεγραμμένο από το 1319 σε χρυσόβουλο του βυζαντινού αυτοκράτορα Ανδρόνικου του Β΄. Στην περιοχή του υπάρχουν τα ερείπια του αρχαίου ναού του Αρείου Διός που συνδέονται με την αρχαία Πασσαρώνα, την πρωτεύουσα των Μολοσσών. Στο κέντρο του χωριού υπάρχει η εκκλησία Αγία Τριάδα (15ος αι.).

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Χάσι (εθνότητα)

Ο **λαός Χάσι** είναι εθνοτική ομάδα της Μεγκαλάγια στη βορειοανατολική Ινδία με σημαντικό πληθυσμό στην παραμεθόρια πολιτεία Άσαμ και σε ορισμένα μέρη του Μπαγκλαντές. Ο λαός Χάσι αποτελεί την πλειοψηφία του πληθυσμού του ανατολικού τμήματος της Μεγκαλάγια και είναι η μεγαλύτερη κοινότητα της πολιτείας, με περίπου 48% του πληθυσμού της Μεγκαλάγια. Είναι μεταξύ των λίγων Αυστροασιατικών ομιλητών στη Νότια Ασία. Μια πολιτιστική παράδοση του λαού Χάσι είναι ότι ακολουθούν το μητρογραμμικό σύστημα καταγωγής και κληρονομικότητας. Σύμφωνα με το Σύνταγμα της Ινδίας, οι Χάσι έλαβαν το καθεστώς της Καταχωρημένης Φυλής.

## Παραπομπές


Κατηγορία:Πληθυσμιακές ομάδες του Μπανγκλαντές
Κατηγορία:Πληθυσμιακές ομάδες στην Ινδία
Κατηγορία:Πληθυσμιακές ομάδες στη Νότια Ασία
Βουτάς Εύβοιας

Ο **Βουτάς** είναι ημιορεινό χωριό στη βόρεια Εύβοια και την Περιφερειακή Ενότητα Εύβοιας.

## Γεωγραφικά - ιστορικά στοιχεία
Ο Βουτάς βρίσκεται σε υψόμετρο 216 μέτρα, απέχει 8 χλμ. ΝΔ. από την Ιστιαία (έδρα του δήμου) και 102 χλμ. ΒΔ. από την Χαλκίδα ενώ στα δυτικά και νότια περνάει η ΕΟ Χαλκίδας - Αιδηψού. Το χωριό είναι κτισμένο στην κοιλάδα που σχηματίζεται από έναν χείμαρρο σε περιοχή κατάφυτη από πλατάνια και πεύκα. Την περίοδο της τουρκοκρατίας, αναφέρεται ότι το χωριό ανήκε σε τσιφλίκι Τούρκου πασά ενώ μετά την απελευθέρωση της Ελλάδας η γη απαλλοτριώθηκε  και μοιράστηκε στους ντόπιους. Οι κάτοικοί του ασχολούνται με την κτηνοτροφία  και την γεωργία παράγοντας κτηνοτροφικά προϊόντα, λάδι, μέλι, κρασί, τσίπουρο και ξυλεία.

## Διοικητικά στοιχεία
Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Ιστιαίων. Το 1877 με το ΦΕΚ 35Α - 02/06/1877 ορίστηκε έδρα του τότε δήμου Τελεθρίου ενώ το το 1928 με το ΦΕΚ 180Α - 05/09/1928 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με τη Σήμια και το Κυπαρίσσι  αποτελούν τη δημοτική κοινότητα Βουτά που υπάγεται στη δημοτική ενότητα Ιστιαίας του Δήμου Ιστιαίας-Αιδηψού και σύμφωνα με την απογραφή 2011 ως κοινότητα έχει 294 κατοίκους ενώ ως οικισμός 198.

## Εξωτερικοί σύνδεσμοι

* Φωτιά στην Εύβοια: Το θαύμα στον Βουτά – Πώς οι κάτοικοι προστάτευσαν τα σπίτια τους από το https://www.protothema.gr/

## Παραπομπές


Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Νεντ Λάμοντ

Ο **Έντουαρντ Μάινερ "Νεντ" Λάμοντ τζούνιορ** (αγγλικά: *Edward Miner "Ned" Lamont Jr.*, 3 Ιανουαρίου 1954), είναι Αμερικανός πολιτικός και επιχειρηματίας, που υπηρετεί ως 89ος Κυβερνήτης του Κονέκτικατ από τον Ιανουάριο του 2019. Είναι μέλος του Δημοκρατικού Κόμματος. 

Στις Κυβερνητικές εκλογές του 2018 στο Κονέκτικατ, ο Λάμοντ, ως Δημοκρατικός υποψήφιος, κατάφερε να νικήσει τον Ρεπουμπλικανό ανθυποψήφιό του Μπομπ Στεφανόβσκι, με ποσοστό 49,4% έναντι 46,2%. 

Το 2006, ήταν υποψήφιος των Δημοκρατικών για την έδρα της Γερουσίας των Ηνωμένων Πολιτειών στο Κονέκτικατ, όμως ηττήθηκε από τον τότε εν ενεργεία (πρώην Δημοκρατικό και νυν ανεξάρτητο ουσιαστικά) Γερουσιαστή Τζο Λίμπερμαν, με ποσοστό 39,7% έναντι 49,7% του Λίμπερμαν.

## Παραπομπές


Κατηγορία:Κυβερνήτες του Κονέκτικατ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί επιχειρηματίες
Κατηγορία:Αμερικανοί πολιτικοί
Κατηγορία:Αμερικανοί πανεπιστημιακοί
Άννα Ρογκόφσκα

Η **Άννα Ρογκόφσκα** (πολωνικά: *Anna Rogowska*, 21 Μαΐου 1981) είναι Πολωνή πρώην αθλήτρια του στίβου, η οποία ειδικευόταν στο άλμα επί κοντώ. Έγινε Παγκόσμια Πρωταθλήτρια το 2009 στο Βερολίνο.

## Καριέρα
Η Ρογκόφσκα κέρδισε το χάλκινο μετάλλιο στους Ολυμπιακούς Αγώνες του 2004, κερδίζοντας για λίγο την Μονίκα Πίρεκ, μια άλλη Πολωνή επικοντίστρια, η οποία είχε επίσης γεννηθεί στη Γκντίνια. Στις αρχές του 2005 κατάφερε και άλλη επιτυχία, καθώς κέρδισε το ασημένιο μετάλλιο στο Ευρωπαϊκό Πρωτάθλημα Κλειστού Στίβου. Στις 22 Ιουλίου 2005, στο Λονδίνο, πέτυχε το προσωπικό της ρεκόρ με 4,80 μ., το οποίο ήταν και το πολωνικό ρεκόρ. Λίγα λεπτά αργότερα είδε την Γελένα Ισινμπάγιεβα να γίνεται η πρώτη γυναίκα που περνάει τα 5,00 μέτρα.

Η Ρογκόφσκα ήταν μεταξύ των διεκδικητριών για μετάλλιο στο Παγκόσμιο Πρωτάθλημα του 2005. Τερμάτισε όμως στην έκτη θέση, πηδώντας μόλις 4,35 μέτρα, κάτω από δύσκολες καιρικές συνθήκες.

Στις 26 Αυγούστου 2005, πέτυχε ένα ακόμη προσωπικό ρεκόρ με 4,83 μ. (νέο πολωνικό ρεκόρ). Αυτό ήταν στο Memorial van Damme. Κατέχει επίσης το πολωνικό ρεκόρ κλειστού στίβου με 4,85 μ., που πραγματοποίησε στις 6 Μαρτίου 2011.

Ανακοίνωσε την αποχώρησή της από το άθλημα στις 27 Φεβρουαρίου 2015.

## Τιμές
Για τα αθλητικά της επιτεύγματα, έλαβε:

 Χρυσός Σταυρός της Αξίας το 2004.

 Σταυρός του Ιππότη του Τάγματος της Αναγέννησης της Πολωνίας (5η τάξη) το 2009.
μικρογραφία| Η Ρογκόφσκα (δεξιά) μετά την κατάκτηση του χρυσού μεταλλίου στο Παγκόσμιο Πρωτάθλημα του 2009.

## Παραπομπές


## Εξωτερικοί σύνδεσμοι

* Επίσημος ιστότοπος  (πολωνικά)
* 

Κατηγορία:Πολωνές αθλήτριες του άλματος επί κοντώ
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Πολωνοί αθλητές στο Παγκόσμιο Πρωτάθλημα Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες
Κατηγορία:Χάλκινοι Ολυμπιονίκες του στίβου
Κατηγορία:Πολωνοί χάλκινοι Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αποδέκτες του Χρυσού Σταυρού της Αξίας (Πολωνία)
Φλαμουριανά Λασιθίου

Τα **Φλαμουριανά** είναι χωριό και έδρα της Κοινότητας Μέσα Λακκωνίων του δήμου Αγίου Νικολάου και της τέως Επαρχίας Μιραμπέλλου στην Περιφερειακή Ενότητα Λασιθίου της Κρήτης. 

Βρίσκεται δυτικά του Αγίου Νικολάου στο νότιο μέρος του κάμπου των Λακκωνίων σε υψόμετρο 120 μέτρων. Απέχει 4 χιλιόμετρα από τον Άγιο Νικόλαο.

Αναφέρεται επίσημα ως ξεχωριστός οικισμός για πρώτη φορά το 1951 να απογράφεται στην τότε κοινότητα Μέσα Λακκωνίων και το 1952 στο ΦΕΚ 137Β - 14/06/1952 να ορίζεται έδρα της. Μέχρι τότε, μαζί με τους γειτονικούς συνοικισμούς Κακοκάμωτες, Σχίσμα (ή Σκίσμα), Χαμηλό και Μαργιέλι (ή Μαργέλι) απογράφονταν ως Μέσα Λακκώνια.  

Στην ανατολική άκρη του χωριού είναι το ανακαινισμένο εκκλησάκι της Αγίας Τριάδος, το οποίο ήταν το καθολικό παλαιάς μονής, που είχε σχέση με τη βυζαντινή Μονή της Χοζοβιώτισσας στην Αμοργό και στο οποίο υπάρχει κτητορική επιγραφή του 1623. Ανακαινίστηκε το 1731.

## Εξωτερικοί σύνδεσμοι

* Φωτογραφίες από τα Φλαμουριανά στον ιστότοπο greece.com.
* Η εικόνα της πεντηκοστής στον ναό της Αγίας Τριάδος μέσα Λακωνίων από τον ιστότοπο 104fm.gr.

αριστερά|μικρογραφία|240x240εσ|Η κοινότητα σε σχέση με τον δήμο.

## Δείτε επίσης
*Κοινότητα Μέσα Λακκωνίων

## Παραπομπές


Κατηγορία:Δήμος Αγίου Νικολάου
Κατηγορία:Χωριά της περιφερειακής ενότητας Λασιθίου